Z  á  p  i  s  n  i  c  a

Vyhodnotenie ponuky na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov zo dňa 23. 09. 2026


Priebeh rokovania

Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, a to:

· Audi A6 4F, druh karosérie AA sedan, prevádzková hmotnosť 1680 kg, celková hmotnosť 2260 kg, farba čierna metalíza, kategória M1, druh PHM benzín, najazdených 290 380 km, rok výroby 2006 

bola menovaná Opatrením prednostu Okresného úradu Trenčín JUDr. Petra Paráka č. OÚ-TN-OO-2026/005888 - 17 zo dňa 20. 08. 2026, v nasledovnom zložení:

1. predseda komisie:	Ing. Ľubica Pilátová

1. členovia:		JUDr. Peter Filo
				Ing. Jana Hôrková
				Ing. Daniela Machavová
				RNDr. Natália Škvarková

		Dňa 13. 08. 2026 bola v registri ponúkaného majetku štátu, v časti osobitné ponukové konania, zverejnená ponuka na odplatný prevod predmetného hnuteľného majetku, ktorý nie je vymedzený v zákone  č. 278/1993 Z. z. o správe majetku štátu v znení neskorších predpisov s uvedením lehoty na doručenie cenových ponúk. Záujem o ponúkaný majetok štátu bolo možné prejaviť len písomnou žiadosťou, včas doručenou správcovi. Ponuku bolo možné písomne zaslať na adresu: Okresný úrad Trenčín, majetkovoprávny odbor, Hviezdoslavova 3, 911 01 Trenčín, s označením „NEOTVÁRAŤ“, v lehote od 14. 08. 2026 do 24. 08. 2026. Minimálna cena za ktorú sa ponúkalo na predaj predmetné osobné motorové vozidlo bola určená na sumu 2 000,- EUR. Cena vozidla bola určená Oceňovacou komisiou Okresného úradu Trenčín dňa 18. 05. 2026. Na zverejnenú ponuku Okresného úradu Trenčín bola dňa 21. 08. 2026 elektronicky doručená cenová ponuka od Ladislava Kováča bez uvedenia výšky ponúkanej ceny. Nakoľko táto cenová ponuka nespĺňala podmienky vyhláseného osobitného ponukového konania, bola z osobitného ponukového konania vylúčená. 
Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov skonštatovala, že nakoľko žiaden záujemca nesplnil podmienky vyhláseného osobitného ponukového konania, vyhodnotenie ponúk na prevod hnuteľného majetku štátu, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, je neúspešné.

Dňa 26. 08. 2026 bola v registri ponúkaného majetku štátu, v časti osobitné ponukové konania, opakovane zverejnená ponuka na odplatný prevod predmetného hnuteľného majetku, ktorý nie je vymedzený v zákone  č. 278/1993 Z. z. o správe majetku štátu v znení neskorších predpisov s uvedením lehoty na doručenie cenových ponúk. Lehota začala plynúť dňa 27. 08. 2026 a uplynula dňa 22. 09. 2026. Minimálna cena za ktorú sa ponúkalo na predaj predmetné osobné motorové vozidlo bola  znížená o 20%, čo predstavuje sumu 1 600,- EUR, slovom jedentisícšesťsto eur. 


	Na zverejnenú ponuku Okresného úradu Trenčín boli v stanovenej lehote doručené nasledovné cenové ponuky:
· Ymoney s.r.o., sídlo Havanská 2562/3, 040 13 Košice, IČO: 53 923 201, cenová ponuka doručená dňa: 03. 09. 2026
· Matúš Štefaničák, bytom Nemšová, cenová ponuka doručená dňa: 15. 09. 2026
· SOLVENS legal, spol. s r.o., sídlo Tomášikova 50/E, 831 04 Bratislava, IČO: 45 728 569, cenová ponuka doručená dňa: 16. 09. 2026
· Lukáš Obuch, bytom Pezinok, cenová ponuka doručená dňa: 17. 09. 2026
· Henrich Hammer, bytom Sklené, cenová ponuka doručená dňa: 17. 09. 2026

	Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, na svojom zasadnutí dňa 23. 09. 2026 skonštatovala, že všetky cenové ponuky boli doručené v stanovenej lehote. 

Cenové ponuky záujemcov boli nasledovné:

· Ymoney s.r.o., cenová ponuka:			1 000,- EUR
· Matúš Štefaničák, cenová ponuka:			1 600,- EUR
· SOLVENS legal, spol. s r.o., cenová ponuka:	1 430,- EUR
· Lukáš Obuch, cenová ponuka:			2 111,- EUR
· Henrich Hammer, cenová ponuka:			1 800,- EUR

	Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov ďalej skonštatovala, že nakoľko obchodná spoločnosť Ymoney s.r.o. zastúpená Ladislavom Vasilňákom, konateľom obchodnej spoločnosti, a obchodná spoločnosť SOLVENS legal, spol. s r.o. ponúkli cenu, ktorá je nižšia ako požadovaná cena, ich cenové ponuky nespĺňali podmienky vyhláseného osobitného ponukového konania a boli z osobitného ponukového konania vylúčené. 

	Na záver komisia skonštatovala, že Lukáš Obuch ponúkol za kúpu osobného motorového vozidla zn. Audi A6 cenu, ktorá je vyššia ako minimálna cena, za ktorú sa ponúkalo na predaj predmetné osobné motorové vozidlo, a zároveň vyššiu ako ostatní záujemcovia, a tým splnil podmienky prevodu daného hnuteľného majetku štátu.

Záver:

Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, odporúča JUDr. Petrovi Parákovi, prednostovi Okresného úradu Trenčín, uzatvoriť s kupujúcim Lukášom Obuchom, bytom Pezinok, kúpnu zmluvu, ktorej predmetom bude predaj osobného motorového vozidla zn. Audi A6 4F, druh karosérie AA sedan, prevádzková hmotnosť 1680 kg, celková hmotnosť 2260 kg, farba čierna metalíza, kategória M1, druh PHM benzín, najazdených 290 380 km, rok výroby 2006, za kúpnu cenu 2 111,- EUR, slovom dvetisícstojedenásť eur. 

Ing. Ľubica Pilátová, predseda komisie, v.r.
JUDr. Peter Filo, člen komisie, v.r.
Ing. Daniela Machavová, člen komisie, v.r.
Ing. Jana Hôrková, člen komisie, v.r.
[bookmark: _GoBack]RNDr. Natália Škvarková, člen komisie, v.r.
